Gríðarlegt öngþveiti ríkir við hliðið inn á alþjóðaflugvöllinn í Kabúl í Afganistan. Sumir þeirra Afgana sem hafa fengið hæli í öðrum löndum hafa hætt við að yfirgefa landið af ótta við aðgerðir Talibana á leiðinni út á flugvöllinn. Upplýsingafulltrúi utanríkisráðuneytisins hér á landi segir að náðst hafi samband við um fjörutíu manns. Einhverjum hafi tekist að komast inn á flugvöllinn.
Embættismenn og fleiri hafa í alla nótt reynt að ná sambandi við þá Afgana sem stjórnvöld hyggjast bjóða hingað til lands. Upplýsingafulltrúi utanríkisráðuneytisins segir að staðan sé mjög erfið. Ringlulreið og hættuástand ríkir við hliðið inn á flugvöllinn í Kabúl.
Mikið öngþveiti ríkir við hliðið inn á alþjóðaflugvöllinn í Kabúl þangað sem tugþúsundir Afgana hafa flykkst í þeirri von að komast úr landi. Fólk fer fótgangandi um langan veg til að reyna að koma sér og börnum sínum undan Talibönum. Sumir troðast undir í mannmergðinni og fólk hefur orðið viðskila við börn sín. Bandarískir og breskir hermenn reyna af veikum mætti að tryggja öryggi fólks. Byssuhvellir heyrast þar og Talibanar berja fólk sem reynir að flýja landið. Í frétt breska ríkisútvarpsins kemur fram að sumir Afganar sem áttu að komast úr landi í dag, hafi hætt við þar sem þeir óttuðust um öryggi sitt á leiðinni á flugvöllinn. Talibanar hafa lýst yfir að þeir vilji ekki að Afganar fari úr landi. Rúmlega sjötíu þúsund Afganar hafa flúið land frá því Talibanar tóku völdin fyrir níu dögum.
Fjöldi Íslendinga, embættismenn og aðrir, hafa unnið að því í alla nótt að reyna að hafa uppi þeim Afgönum sem bjóða á hingað til lands en talið er það geti orðið allt að hundrað og tuttugu manns. Þetta eru meðal annars Afganar sem unnið hafa fyrir Atlantshafsbandalagið og hafa verið við nám hér á landi í Jafnréttisskóla Sameinuðu þjóðanna, sem nú heitir jafnréttisskóli Gró.
Sveinn H. Guðmarsson, upplýsingafulltrúi í utanríkisráðuneytinu, segir flókið að reyna að koma afgönsku flóttamönnunum hingað til lands.
..unnið t.d. í alla nótt að málinu.
Gríðarlegt öngþveiti ríkir við hliðið inn á alþjóðaflugvöllinn í Kabúl í Afganistan. Sumir þeirra Afgana sem hafa fengið hæli í öðrum löndum hafa hætt við að fara frá landinu af ótta við aðgerðir Talibana á leiðinni út á flugvöllinn. Upplýsingafulltrúi utanríkisráðuneytisins hér á landi segir að náðst hafi samband við um fjörutíu manns. Einhverjum hafi tekist að komast inn á flugvöllinn.